Pankinaban na Komperensiya kan mga Babayi, 1980

An World Conference on Women, 1980 o midbid man bilang Second World Conference on Women ginibo sa tahaw kan ika-14 asin ika-30 kan Hulyo, 1980 sa Copenhagen, Denmark bilang mid-decade assessment sa progreso asin pagpalyar sa pag-iimplementar sa mga plano na pinag-establisar sa World Plan of Action sa 1975 inaugural na komperensya para sa mga babayi. An pinakasignipikanteng pangyayari na nagluwas sa komperensiya iyo an pormal na pagpirma sa Convention on the Elimination of All Forms of Discrimination Against Women na nangyari man sa poon kan komperensya. Alagad an komperensyang ini daa namantsahan man kan pag-iwal asin pamomolitika sa internasyunal asin nasyunal na mga pangyayari na diit sana man ngani an may kinaaraman sa mga isyus pambabayi, kaya nahiling ini kan ibang partisipantes bilang sarong bakong matrayumpong okasyon. Naasegurar man ninda na an magkaigwa nin paagi tangani na mabago an World Programme of Action para maglawig  pa an mga katuyohan asin mapakaray man an estado pa kan mga babayi, asin mag-establisar pa nin kasunod na komperensya sa katapusan kan dekada.

Kasaysayan

An 1980 Conference ginibo sa tahaw kan ika-14 asin ika-30 kan Hulyo sa Copenhagen, Denmark. Iyo ini an derektang resulta kan First world Conference on Women na ginibo man sa Mexico City kan 1975, na iyo man an nag-establisar kan World Plan of Action and Declaration of Mexico on the Equality of Women and Their Contribution to Development and Peace. An mga dokumentong ini igwa nin mga temang- Development, Equality, and Peace-mga agihan kan mga babayi asin pinaggibong guidelines para sa mga nasyun tangani na maabot an panghaluyan nang obhektibo na mapakaray an buhay kan mga babayi. Kan ini pig-adaptar na, an UN nag-establisar na kan 1975 hasta 1985 bilang Dekada para sa mga Babayi, asin pinahiro na an plano para sa mga masunod pang komperensya na maebalwar kan mga nagibong progreso. An porma kan komperensya pareho sana, kun sain an opisyal na sesyon hinahaman kan mga delegadong nagrerepresentar kan sainadang mga gobyerno asin Tribuna, na iyo man an nagrerepresentar sa mga NGO.

145 na mga estado na igwa man nin 1500 na mga delegado an nagpartisipar sa opisyal na sesyon, kairiba an mga delegadong arog ninda Aleksandra PAvlovna Biryukova kan USSR; Shirley Field-Ridley kan Guyana; Ana Sixta Gonzales de Cuadros kan Colombia; Helga Horz kan East Germany; Maimouna Kane kan Senegal; Sheila Kaul  kan India; Ifigenia Martines kan Mexico; Gabrielle Matzner-Holzer kan Austria; Inonge Mbikusita-Lewanika kan Zambia; Elizabeth Anne Reid kan Australia; Ginko Sato kan Japan; Umayya Toukan kan Jordan; Sarah Weddington, na iyo an pamayo kan delegasyon kan Estados Unidos, asin man si May Sayegh kan Palestine presente  sa nasabing komperensya.

 Toltolan 















Kategorya: Mga artikulo sa Art+Feminism in the Philippines 2020